b'\n_START_ARTICLE_\nBMW Sauber\n_START_SECTION_\nDabartin\xc4\x97 komanda\n_START_PARAGRAPH_\nKomanda paskelb\xc4\x97, kad 2008 m. sezone toliau lenktyniaus N. Heidfeldas ir R. Kubica. Naujojo sezono bolidas oficialiai pristatytas Miunchene sausio 14 d. Sausio 15 d. pirm\xc4\x85 kart\xc4\x85 jis pasirod\xc4\x97 Valensijos trasoje._NEWLINE__NEWLINE_2008 m. vasar\xc4\xaf komanda oficialiai paskelb\xc4\x97, jog prie Christiano Klieno bandytojo pareigose prisijungia estas Marko Asmeras.\n_START_SECTION_\n2006\n_START_PARAGRAPH_\n2006 m. sezon\xc4\x85 komanda prad\xc4\x97jo pasira\xc5\xa1ydama sutart\xc4\xaf su Nicku Haidfeldu, kuris prie\xc5\xa1 tai lenktyniavo Williams ekipoje. Tuo tarpu 1997 m. \xc4\x8dempiono Jacques Villeneuve sutartis buvo prat\xc4\x99sta. Tre\xc4\x8diuoju komandos pilotu buvo paskirtas Robert Kubica. 2006 m. saus\xc4\xaf komand\xc4\x85 pristat\xc4\x97 savo nauj\xc4\x85 spalvinim\xc4\x85 - tradicin\xc4\x97s BMW spalvos m\xc4\x97lyna ir balta. N. Heidfeld\'as peln\xc4\x97 pirm\xc4\x85j\xc4\xaf komandos podium\xc4\x85 Vengrijos GP, startav\xc4\x99s i\xc5\xa1 10 vietos. Po Vengrijos GP ekipa paskelb\xc4\x97, kad antroje piloto vietoje sezon\xc4\x85 u\xc5\xbebaigs Robertas Kubica. R. Kubica pasiek\xc4\x97 antr\xc4\x85j\xc4\xaf komandos podium\xc4\x85 Italijos GP. Komanda sezon\xc4\x85 baig\xc4\x97 5 konstruktori\xc5\xb3 \xc4\xafskaitos vietoje.\n_START_SECTION_\n2007\n_START_PARAGRAPH_\n2006 m. spal\xc4\xaf buvo prane\xc5\xa1ta, kad Robertas Kubica u\xc5\xbeims antrojo piloto viet\xc4\x85 ir lenktyniaus kartu su Nicku Heidfeldu. tre\xc4\x8diuoju ekipos pilotu tapo Sebastianas Vettelis. 2007 m. Kanados GP ekipai buvo kupinas \xc4\xafvyki\xc5\xb3 - N, Heidfeldas peln\xc4\x97 antr\xc4\x85j\xc4\x85 viet\xc4\x85, o Robertas Kubica pateko \xc4\xaf mil\xc5\xbeini\xc5\xa1k\xc4\x85 avarij\xc4\x85. Ilg\xc4\x85 laik\xc4\x85 \xc5\xbeiniasklaida skelb\xc4\x97, kad Kubica susilau\xc5\xbe\xc4\x97 koj\xc4\x85, ta\xc4\x8diau v\xc4\x97liau paai\xc5\xa1k\xc4\x97jo, kad jis atsipirko tik i\xc5\xa1narinta kulk\xc5\xa1nimi ir \xc5\xa1oku. Sebastianas Vettelis lenktyniavo JAV GP, u\xc5\xbe\xc4\x97m\xc4\x99s 8 viet\xc4\x85 jis tapo jauniausiu lenktyninku pelniusiu ta\xc5\xa1kus. Kai i\xc5\xa1 "McLaren" komandos buvo atimti visi \xc4\x8depionate pelnyti ta\xc5\xa1kai, "BMW-Sauber" komanda u\xc5\xbe\xc4\x97m\xc4\x97 antr\xc4\x85j\xc4\x85 viet\xc4\x85 konstruktori\xc5\xb3 \xc4\xafskaitoje.\n_START_SECTION_\n2008\n_START_PARAGRAPH_\nSezonas prasid\xc4\x97jo labai s\xc4\x97kmingai. Pirmose trejose lenktyn\xc4\x97se vienas i\xc5\xa1 ekipos pilot\xc5\xb3 fini\xc5\xa1avo ant podiumo. Australijos GP antras fini\xc5\xa1avo N. Heidfeld\'as, Malaizijoje - R. Kubica, o Bahreine lenkas peln\xc4\x97 komandai pirm\xc4\x85j\xc4\x85 pole pozicij\xc4\x85. Lenktyni\xc5\xb3 startas lenkui nesusiklost\xc4\x97 s\xc4\x97kmingai ir lenktynes, prarad\xc4\x99s dvi pozicijas, jis baig\xc4\x97 tre\xc4\x8dioje vietoje._NEWLINE_Ispanijos GP metu R. Kubica v\xc4\x97l rod\xc4\x97 puiki\xc4\x85 form\xc4\x85 - pasiekta ketvirta vieta. Tuo tarpu jo komandos draugui N. Heidfeld\'ui pavyko fini\xc5\xa1uoti tik devintoje vietoje._NEWLINE_Kanadoje ekipa pasiek\xc4\x97 geriausi\xc4\x85 savo rezultat\xc4\x85, pelniusi dvigub\xc4\x85 pergal\xc4\x99 - Kubica pasiek\xc4\x97 pergal\xc4\x99, o Heidfeldas fini\xc5\xa1avo antras. Po \xc5\xa1io GP ekipos pilotai lipo ant podiumo dar penkis kartus. I\xc5\xa1 viso ekipa peln\xc4\x97 daugiausiai ta\xc5\xa1k\xc5\xb3 ekipos istorijoje - 135, ta\xc4\x8diau to u\xc5\xbeteko tik tre\xc4\x8diajai galutin\xc4\x97s \xc4\xafskaitos vietai.\n_START_SECTION_\n2009\n_START_PARAGRAPH_\nAtsi\xc5\xbevelgiant \xc4\xaf pra\xc4\x97jusi\xc5\xb3 sezon\xc5\xb3 rezultatus, ekipa su dideliais l\xc5\xabkes\xc4\x8diais \xc5\xbei\xc5\xabr\xc4\x97jo \xc4\xaf 2009 m. sezon\xc4\x85. Ta\xc4\x8diau jo startas buvo daugiau nei nuviliantis. Ekipos lenktynininkai tik kartais sugeb\xc4\x97davo kovoti d\xc4\x97l ta\xc5\xa1k\xc5\xb3, da\xc5\xbenai nepatekdavo \xc4\xaf antr\xc4\x85j\xc4\x85 kvalifikacijos dal\xc4\xaf. Antras lenktynes Malazijoje sustabd\xc4\x97 stipri li\xc5\xabtis ir tik d\xc4\x97l to Nickas Heidfeldas sugeb\xc4\x97jo sutabdymo metu b\xc5\xabti antroje vietoje. U\xc5\xbe \xc5\xa1i\xc4\x85 pozicij\xc4\x85 vokie\xc4\x8diui buvo skirti 4 (vietoj \xc4\xafprastini\xc5\xb3 8) ta\xc5\xa1kai, nes nebuvo \xc4\xafveikta 75\xc2\xa0% lenktyni\xc5\xb3 distancijos._NEWLINE_I\xc5\xa1 dalies d\xc4\x97l tokio prasto pasirodymo sezone, i\xc5\xa1 dalies d\xc4\x97l kit\xc5\xb3 prie\xc5\xbeas\xc4\x8di\xc5\xb3 liepos 29 dien\xc4\x85 BMW kompanija prane\xc5\xa1\xc4\x97 po sezono pasitraukianti i\xc5\xa1 Formul\xc4\x97s 1 \xc4\x8dempionato. Oficialiai tok\xc4\xaf ekipos \xc5\xbeingsn\xc4\xaf l\xc4\x97m\xc4\x97 besikei\xc4\x8dianti kompanijos strategija, orientuota \xc4\xaf tvarum\xc4\x85 ir ekologin\xc4\x99 darn\xc4\x85.'